Il-Banda tfakkar bix-xieraq is-sehem ta' Ġużeppi Attard, it-Tieni Fundatur tal-Banda Bix-xieraq, l-Għaqda Mużikali San Ġużepp qed terġa' tippubblika il-bijografija ta' Ġużeppi Attard, meqjus bħala wieħed mill-fundaturi u t-tieni missier ta' din is-soċjetà meta reġgħet ġiet imwaqqfa fl-1966 u fejn din is-sena qed infakkru il-50 sena minn dan l-avveniment. Kif ser taqraw fl-artikli oħra f'din il-publikazzjoni, il-Kumitat Ċentrali se jikxef bust ta' Ġużeppi Attard (maħdum mill-bronż, xogħol l-artist Manwel Farrugia) waqt il-Programm Mużikali Bijografija Miktub minn Tonv Galea Ġużeppi Attard twieled fil-15 ta' Awwissu 1928 bin Gregorio Attard u Maria Assunta nee' Galea. Ġużeppi magħruf bħala tal-Bużaqq nistgħu ngħidu li hu t-tieni fundatur jew inkella t-tieni missier tal-banda San Ġużepp wara li kien reġa' rxoxta l-banda fl-1966 wara li kien ilha wieqfa għal ħafna snin. Ġużeppi tgħallem l-edukazzjoni fl-iskola primarja f'Għajnsielem u wara kompla jistudja fis-seminarju ta' Għawdex. Wara li spiċċa mill-iskola huwa beda jaħdem fl-istitut ta'San Ġużepp f'Għajnsielem fejn barra minn affarijiet oħra huwa kien jamministra l-banda mill-1944. 1955 mad-diretturi tal-istess istitut. Wara li spiċċat it-tieni gwerra dinjija l-banda San Ġużepp daħlet f'perjodu ta' problemi u ostakoli, ħafna mill- tal-1950 il-banda kienet fi kriżi. In-numru ta' bandisti niżel għal madwar għoxrin u bandisti ġodda ma kienx . hemm imnejn issib u malajr il-ftit li kien baqa' naqsu iktar u l-banda kellha tiġi xolta. Dan kien il-perjodu ikrah tas- soċjetà u tal-kultura mużikali tar-raħal tagħna u ftit hemm dettalji x'ġara. Ġenerazzjoni wara l-oħra ġew u sa nofs is-sittinijiet il-ġuvintur tar-raħal bdew jikkontemplaw kif jistgħu jerġgħu jiffurmaw il-banda. Kien żmien diffiċli ħafna fir-raħal tagħna. Madwar il-bidu tal-1966 beda jiġri l-ajdut li Ġużeppi tal-Bużaqq kien qed jipprova jerġa' jarma l-banda. Ma' Ġużeppi kien hemm x'uħud dilettanti li talbu lid-direttur tal-istitut San Ġużepp biex jagħmlu użu minn dan il-post biex ikunu jistgħu jsiru l-kunċerti hemmhekk. Ma' din kien hemm it-talba biex ikunu jistgħu jintużaw l-istrumenti. Dawn it-talbiet ġew milqugħin u dawn l-ewwel membri biex insejħulhom hekk bdew ifittxu surmast. Hekk ġara li dawn il-membri għażlu li jkollhom bħala surmast lill- Maestro Joseph Farrugia, iben is-surmast Mikiel Farrugia li huwa wkoll kien surmast tal-banda San Ġużepp. Ħafna żgħażagħ ħadu l-opportunità u bdew jitgħallmu sakemm kien hemm biżżejjed biex jibdew isiru l-kunċerti. Fit-13 ta' April 1967, il-banda għamlet l-ewwel kunċert bħala preparamenti għall-ewwel marċ iktar tard dik is- Il-kumitat ta' dak inhar kien magħmul minn Dun ' Ġużepp Galea Rapa bħala president u Ġużeppi Attard segretarju, pożizzjoni li żamm għal 30 sena sal-1997. Fis-7 ta' Mejju tal-1967 il-banda daqqet għall-ewwi darba marċ li għalih attendiet folla kbira ta' nies. Dan kellu jkun it-twelid mill-ġdid tas-Soċjetà Mużikali San Ġużepp. Ma tistax ma ssejjaħx lil Ġużeppi Attard it-tieni missier tal-banda tagħna għaliex huwa anke ħaseb biex is- Soċjetà Mużikali San Ġużepp ikollha darha. Huwa kien responsabbli biex il-banda tkun fil-lokal li qegħda llum, jiġifieri l-każin sabiħ li l-banda għandha fiċ-ċentru tar- raħal. Għalkemm il-proġett ta' bini ta' każin dejjem kien jidher ftit li xejn ambizzjuż, Ġużeppi irnexxielu jakkwista biċċa art fiċ-ċentru tar-raħal ħdejn il-knisja l-ġdida bl- għajnuna tal-ministru fil-gvern ta' dak iż-żmien Lorrv Sant u l-president tas-Soċjetà (anke' ta' dak iż-żmien) Amabile Cauchi. Ġużeppi Attard ħadem bis-sħiħ biex il-bini ma jieħux fit-tul, ħalli l-banda jkollha dar kif jistħoqqilha. Grazzi għall-entużjażmu ta' xi wħud il-każin beda jiffunzjona fl-1976 u malajr sar mhux biss ċentru mużikali imma wkoll sar ċentru soċjali u kulturali. Il-ħidma bla heda li wettaq Ġużeppi Attard biex il-banda tkun minn ta' quddiem f'kull aspett huwa bla qies, u wieħed jista' jgħid li ħidmietu ħolqot post li huwa l-għira ta' ħafna. Kull min żgħar il-każin f'xi ħin jew ieħor ma jistax ma japprezzax l-atmosfera ta' serħan li teżisti. Fit-12 ta' Deċembru 1997 Ġużeppi Attard rebaħ it-tielet edizzjoni ta' ''Ġieħ Għajnsielem', bħala rikonoxximent għall-kontribuzzjoni u x-xogħol bla heda u dedikazzjoni tiegħu lill-Banda San Ġużepp. Ġużeppi Attard irtira mill- banda xi xhur wara ħalli jagħmel wisa' għall-generazzjoni ġdida fit-tmexxija tal-banda li qed turi l-frott li ta lill- Banda San Ġużepp tul ħajtu. Ma nistax nagħlaq u ma nsemmix lis-Surmast Ġużeppi Farrugia li flimkien ma' Ġużeppi Attard mexxew il-banda b'għaqal kbir u meqjus. Imma wara ħajja ta' 85 sena l-Mulej għoġbu jieħu lil Ġużeppi biex igawdih Hu, meta fit-12 ta' April 2014 Ġużeppi Attard għadda għal-ħajja ta' dejjem. L-akbar wirt li ħalla Ġużeppi Attard lil Għajnsielem tibqa din il-Banda ta' San Ġużepp li hu tant ħabb, stinka u ħadem sabiex jara tirnexxi u tkompli miexja 'l quddiem.